Joško Gvardiol

Joško Gvardiol (* 23. január 2002, Záhreb, Chorvátsko) je chorvátsky profesionálny futbalista, ktorý hráva na poste obrancu v anglickom klube Manchester City.
Klubová kariéra.
Gvardiol začal s futbalom v tíme NK Trešnjevka. V roku 2010 sa pripojil ako osemročný k Dinamu Záhreb.
Dinamo Záhreb.
V mládežníckom tíme Dinama Záhreb pôsobil osem rokov. Svoj debut za A-tím si pripísal 18. októbra 2019 pri víťazstve 4:2 nad Goricou v ktorom nastúpil ako náhradník v 87. minúte. Vo svojom druhom ligovom zápase dňa 2. novembra strelil svoj prvý gól a rozhodol o víťazstve 1:0 nad Interom Zaprešić, Gvardiol sa stal šiestym najmladším ligovým strelcom v drese Dinama Záhreb. Vo svojej premiérovej sezóne za Dinamo odohral 12 zápasov a na konci sezóny sa tešil s tímom zo zisku titulu v Prva HNL.
V sezóne 2020/21 obhájil s Dinamom titulom a triumfoval aj v chorvátskom pohári.
RB Leipzig.
V lete 2021 prestúpil Gvardiol do nemeckého klubu RB Leipzig. V klube debutoval 20. augusta pri víťazstve 4:0 nad VfB Stuttgart. Gvardiol sa veľmi rýchlo prepracoval do základnej zostavy RB Leipzig. Dňa 15. septembra debutoval v Lige majstrov pri prehre 3:6 s Manchestrom City. Na svoj premiérový gól čakal do 11. decembra keď skóroval pri víťazstve 4:1 nad Borussiou Mönchengladbach. S Lipskom sa dostal do semifinále Európskej ligy UEFA 2021/22 a vyhral s tímom DFB-Pokal, keď vo finále zdolali SC Freiburg po penaltovom rozstrele 2:1. Pre Leipzig to bola zároveň prvá veľká trofej v histórii klubu.
Dňa 1. septembra 2022 podpísal Gvardiol kontrakt do roku 2027, pričom klub odmietol ponuku Chelsea vo výške 90 miliónov eur. Dňa 25. októbra strelil Gvardiol prvý gól v Lige majstrov pri víťazstve 3:2 nad Realom Madrid. Dňa 22. februára 2023 strelil vyrovnávajúci gól na 1:1 v prvom zápase osemfinále Ligy majstrov UEFA 2022/23 proti Manchestru City, Gvardiol sa vo veku 21 rokov a 30 dní stal najmladším chorvátskym hráčom, ktorý skóroval vo vyraďovacej fáze Ligy majstrov. S Lipskom však po prehre 0:7 v odvete v Lige majstrov skončil. S tímom však opäť vyhral DFB-Pokal keď vo finále zdolali Eintracht Frankfurt 2:0.
Manchester City.
Dňa 5. augusta 2023 sa Gvardiol pripojil k anglickému klubu Manchester City kde podpísal zmluvu do leta 2028. Prestupová čiastka nebola zverejnená ale odhaduje sa suma 77 miliónov libier (90 miliónov eur), vďaka čomu by bol Gvardiol druhým najdrahším obrancom na svete.
Reprezentačná kariéra.
Gvardiol reprezentoval Chorvátsko na rôznych mládežníckych úrovniach.
Dňa 17. mája 2021 bol Gvardiol povolaný do 26-člennej nominácie Chorvátska na EURO 2020, ktoré sa konalo v lete 2021. V tomto čase ešte v seniorskej reprezentácii Chorvátska neodohral ani jeden zápas. To sa zmenilo 6. júla 2021 keď debutoval v priateľskom zápase proti Belgicku (prehra 0:1). Na európskom šampionáte odohral všetky zápasy s Chorvátskom sa dostal do osemfinále kde prehrali so Španielskom 3:5 po predĺžení.
Dňa 8. októbra strelil Gvardiol svoj prvý gól v reprezentácii v kvalifikačnom zápase na MS 2022 pri víťazstve 3:0 nad Cyprusom.
Gvardiol bol 9. novembra 2022 povolaný do konečnej nominácie Chorvátska na Majstrovstvá sveta vo futbale 2022. Na turnaji odohral všetky zápasy a strelil aj jeden gól pri víťazstve 2:1 nad Marokom v zápase o tretie miesto.
Štatistiky.
Klubové.
"K 9. augustu 2023"
Medzinárodné.
"K 9. augustu 2023"
Úspechy.
Manchester City
Dinamo Záhreb
RB Leipzig
Chorvátsko